आइजोल. कांग्रेस चाहे जितना भी अपनी छवि सुधारने की कोशिश कर के साथियों के साथ कदम बढ़ाना चाहती है, मगर बीजेपी की कोई न कोई खेली गयी चाल में फंस ही जाती है, ताज़ा मामला मिजोरम का है जहाँ मिजोरम विधानसभा के अध्यक्ष हिफेई ने सोमवार को कहा कि उन्होंने अपने पद, सदन और कांग्रेस से इस्तीफा दे दिया और भारतीय जनता पार्टी में शामिल हो गए हैं. गौरतलब है कि हिफेई प्रदेश में 28 नवंबर को होने वाले विधानसभा चुनाव से पहले पार्टी और पद दोनों छोड़ रहे हैं. कांग्रेस से सात बार विधायक रहे हिफेई ने अपना इस्तीफा विधानसभा उपाध्यक्ष आर. लालरीनवमा को सौंपा जिन्होंने उसे स्वीकार कर लिया है.